Ekirabo ky’omulwanirizi w’emirembe eky’omwaka nkumi bbiri abiri mu esatu. Munnansi w’eggwanga lya Iran omukyala Narges Muhammadi omwaka ogwaggwa ye yasitukira mu kirabo ky’omulwanirizi w’emirembe mu lufuutifuuti ekiyitibwa Nobel Peace Prize ekigabibwa buli mwaka. Ono nno y’akyasembyeyo okukiwangula nga yalangirirwa nga mukaaga omwezi Ogwekkumi omwaka oguwedde nkumi bbiri mu abiri mu esatu mu kibuga Oslo mu ggwanga lya Norway ate omukolo ne gukolebwa mu Ntenvu nga kkumi omwaka gwe gumu. Omukyala ono yasiimibwa olw’okwewaayo n’alwanirira eddembe ly’abakyala mu Iran ne mu nsi yonna. Yazaalibwa mu mwaka gwa lukumi mu lwenda nsanvu mu ebiri nga mu kiseera we yalangirirwa yali mu kkomera ku nsonga ezeekuusa ku kulwanirira abakyala. Ono si ye munnansi wa Iran asoose okuwangula ekirabo kino, wabula waakubiri oluvannyuma lwa Shrin Ebadi eyasooka okukiwangula mu mwaka nkumi bbiri mu esatu. Ekirabo kino kigabibwa akakiiko akayitibwa Norwegian Nobel Committee ku lw’omugenzi Alfred Bernhard Nobel eyakibbulwamu. Nobel yali munnassaayansi Omuswedi eyafa mu mwaka gwa lukumi mu lunaana kyenda mu mukaaga nga kkumi Ntenvu era nga enkola eno yatandika mwaka gwa lukumi mu lwenda mu gumu.